ΑΡΧΑΙΑ ΕΛΛΗΝΙΚΗ ΓΛΩΣΣΑ Β΄ ΓΥΜΝΑΣΙΟΥ - Ενότητα 7Β1

**Λ Ε Ξ Ι Λ Ο Γ Ι Κ Α**

● **Α ρ χ α ί α / Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α**  **Π**  **Λ**  **Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***πρᾶξις* (-*η*)** | ● **(α)** οτιδήποτε κάνει κάποιος (=ενέργεια). | ● *Ο καθένας κρίνεται από τις* ***πράξεις*** *του.* |
| ● **(β)** η υλοποίηση, η εφαρμογή, η άσκηση. | ● *Μακάρι αυτό το σχέδιο να γίνει* ***πράξη****.* |
| ● **(γ)** κάθε συναλλαγή εμπορικής ή χρηματιστηριακής φύσεως, κάθε είδους αγοραπωλησία (=δοσοληψία). | ● *Κατά τη χθεσινή συνεδρίαση του Χρηματιστηρίου Αξιών Αθηνών, οι τελευταίες* ***πράξεις*** *στη μετοχή αυτής της εταιρείας έγιναν στα 2 ευρώ.* |
| ● **(δ)** επίσημη ενέργεια, απόφαση νομοθετικού, εκτελεστικού - διοικητικού ή δικαστικού ανώτατου οργάνου. | ● *Για να διευθετηθεί το ζήτημα αυτό, απαιτείται* ***πράξη*** *του αρμόδιου υπουργού.* |
| ● **(ε)** καταχώριση σε ειδικό βιβλίο (από αρμόδιο πρόσωπο ή υπηρεσία). | ● *Ύστερα από αίτησή μου μου χορηγήθηκε από τον Δήμο ληξιαρχική* ***πράξη*** *γεννήσεως.* |
| ● **(στ)** καθεμιά από τις αυτοτελείς σκηνικά ενότητες θεατρικού έργου, όπερας κ.λπ. | ● *Αυτό το θεατρικό έργο έχει τρεις* ***πράξεις****.* |
| ●**(ζ)**(*αριθμητική*) *πράξη*: καθεμιά από τις τέσσερις μαθηματικές διαδικασίες για την παραγωγή ενός αριθμού από άλλους αριθμούς, δηλαδή η πρόσθεση, η αφαίρεση, ο πολλαπλασιασμός και η διαίρεση. | ● *Αν και μαθητής γυμνασίου, δυσκολεύεται ακόμα και σε απλές αριθμητικές* ***πράξεις****.* |
| ***πρᾶγμα*** | ● **(α)** οτιδήποτε άψυχο με υλική υπόσταση, απτό. | ● *Οι αφηρημένες έννοιες δεν αντιστοιχούν σε υλικά* ***πράγματα****.* |
| ● **(β)** οτιδήποτε υπαρκτό και συνήθως άψυχο, είτε απτό είτε αφηρημένη έννοια, το οποίο δεν καθορίζεται σαφώς στον λόγο. | ● *Είδα* ***πράγματα****, που δεν έχει δει ανθρώπου μάτι.* |
| ● **(γ)** τα δεδομένα, το αντικείμενο που μας απασχολεί. | ● *Προσπαθώ να βλέπω το* ***πράγμα*** *σφαιρικά.* |
| ● **(δ)** το γεγονός. | ● *Συμβαίνουν περίεργα* ***πράγματα****.* |
| ● **(ε)** [+γενική προσώπου] τα προσωπικά αντικείμενα ή οι αποσκευές κάποιου. | ● *Δε θέλω να πειράζουν τα* ***πράγματά*** *μου.* |
| ● **(στ)** η γενική κατάσταση. | ● *Έτσι έχουν τα* ***πράγματα****.* |
| ● **(ζ)** [ειδικότερα] η πολιτική κατάσταση. | ● *Πώς τα βλέπεις τα* ***πράγματα*** *στην Ελλάδα;* |
| ***πραγματεύομαι*** | ● μελετώ, εξετάζω ή αναπτύσσω μεθοδικά, επιστημονικά ένα θέμα σε βάθος και σε πλάτος, προφορικά ή γραπτά. | ● *Ο συγγραφέας* ***πραγματεύεται*** *στο βιβλίο του το θέμα των ναρκωτικών.* |
| ***πραγματικὸς*** | ● **(α)** αυτός που υπάρχει ή υπήρξε στην πραγματικότητα (και όχι στη φαντασία ή στα λόγια), που ανταποκρίνεται στην αλήθεια (=αληθινός). | ●*Ο ανακριτής προσπαθεί να αποκτήσει σαφή εικόνα για τα* ***πραγματικά*** *περιστατικά της υπόθεσης.* |
| ● **(β)** αυτός που είναι όντως αυτό που φαίνεται, αυτό που νομίζει κανείς (=γνήσιος, αληθινός). | ●*Ο χρυσοχόος πιστοποίησε ότι το διαμάντι στο κόσμημα είναι* ***πραγματικό****.* |
| ● **(γ)** αυτός που συγκεντρώνει τις ιδιότητες που προσιδιάζουν στη φύση του, αυτός που είναι όπως πρέπει ή αναμένει κανείς να είναι. | ●*Με τη στάση του απέδειξε ότι είναι* ***πραγματικός*** *φίλος.* |
| ***πραγματευτὴς*** | ● βλ. ***πραματευτής****.* | |
| ***πραγματεία*** | ● γραπτό επιστημονικό κείμενο, στο οποίο εξετάζεται, μελετάται και αναπτύσσεται σε βάθος και σε πλάτος ένα ορισμένο θέμα. | ● *Πρόσφατα εκδόθηκε μια πολυσέλιδη ιατρική* ***πραγματεία*** *του για το άσθμα.* |
| ***πεπραγμένα* (*τά*)** | ●ό,τι έχει πράξει ή αποφασίσει ένα συμβούλιο, μια επιτροπή ή ένα συνέδριο. | ●*Αναμένεται η έκδοση των* ***πεπραγμένων*** *του περυσινού συνεδρίου για τη νεοελληνική γλώσσα.* |
| ***πρακτόρειον* (-*είο*)** | ●το επαγγελματικό γραφείο του πράκτορα, επιχείρηση που αναλαμβάνει την προώθηση, την εκτέλεση υποθέσεων που αφορούν άλλους. | ● *Την πληροφορία αυτή μεταδίδει το Αθηναϊκό* ***Πρακτορείο*** *Ειδήσεων.* |
| ***πράκτωρ* (-*ορας*)** | ● **(α)** αυτός που αναλαμβάνει να διεκπεραιώνει υποθέσεις τρίτων με αμοιβή. | ● *Είμαι ναυτικός* ***πράκτορας*** *με έδρα τον Πειραιά.* |
| ● **(β)** αυτός στον οποίο, με μυστική εντολή μιας κυβέρνησης, μιας στρατιωτικής ή πολιτικής οργάνωσης ή μιας άλλης ομάδας, ανατίθεται η εκτέλεση συγκεκριμένων, συχνά παράνομων, αποστολών, παραγγελιών ή διαταγών. | ● *Αποκαλύφθηκε ότι ήταν* ***πράκτορας*** *ξένης δύναμης.* |
| **Α**  **Π**  **Λ**  **Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***πρακτικὸς*** | ● **(α)** αυτός που σχετίζεται με την πρακτική ή την πράξη (και όχι με τη θεωρία). | ● *Η προσπάθεια δεν είχε κανένα* ***πρακτικό*** *αποτέλεσμα.* |
| ● **(β1)** αυτός που μπορεί να χρησιμοποιηθεί, να εφαρμοστεί εύκολα, που διευκολύνει τον χρήστη. | ● *Το προϊόν αυτό διατίθεται πλέον σε νέα,* ***πρακτική*** *συσκευασία.* |
| ● **(β2)** αυτός που είναι έτσι σχεδιασμένος, κατασκευασμένος, ώστε να είναι χρήσιμος (παρά εντυπωσιακός). | ● *Τα δώρα στους φίλους μου προτιμώ να είναι κυρίως* ***πρακτικά****.* |
| ● **(γ)** αυτός που επικεντρώνεται ή στοχεύει κυρίως στην αποτελεσματικότητα, τη χρησιμότητα πράξης ή διαδικασίας. | ● *Ο αδελφός μου είναι άνθρωπος με* ***πρακτική*** *σκέψη και με βοηθά πολύ στην αντιμετώπιση προβλημάτων της καθημερινότητας.* |
| ● **(δ)** αυτός του οποίου η επαγγελματική ικανότητα βασίζεται σε εμπειρικές και όχι σε θεωρητικές γνώσεις, σε επιστημονική κατάρτιση. | ● *Παλαιότερα, ιδίως στα χωριά, οι λεγόμενοι γιατροί ήταν* ***πρακτικοί****.* |
| **Σ**  **Υ**  **Ν**  **Θ**  **Ε**  **Τ**  **Α** | ***διαπράττω*** | ● τελώ, κάνω μια αξιόποινη πράξη. | ● *Σπείρα νεαρών* ***διέπραττε*** *κλοπές.* |
| ***διάπραξις* (-*η*)** | ● η τέλεση αξιόποινης πράξης (ως ενέργεια ή ως αποτέλεσμα). | ● *Κατηγορείται για* ***διάπραξη*** *φόνου εξ αμελείας.* |
| ***εἰσπράττω*** | ● **(α)** πληρώνομαι, λαμβάνω χρήματα που μου οφείλονται. | ● *Από τους νέους φόρους το Δημόσιο αναμένει να* ***εισπράξει*** *σημαντικά ποσά.* |
| ● **(β)** [μτφ.] γίνομαι αποδέκτης, δέχομαι τις συνέπειες μιας κατάστασης (την οποία συνήθως εγώ δημιούργησα ή προκάλεσα). | ● *Αμέσως μετά το τέλος της θεατρικής παράστασης οι ηθοποιοί και ο σκηνοθέτης* ***εισέπραξαν*** *το χειροκρότημα του κοινού.* |
| ● **(γ)** ερμηνεύω (λόγο, πράξη κ.λπ.) με ορισμένο τρόπο. | ●***Εισέπραξα*** *το σχόλιό του για την άποψή μου ως αποδοκιμασία.* |
| ***εἴσπραξις* (-*η*)** | ● **(α)** η λήψη οφειλόμενων χρημάτων. | ● *Ζήτησα από τον πωλητή του πλυντηρίου που αγόρασα απόδειξη* ***είσπραξης****.* |
| ● **(β)** [συνήθως στον πληθυντικό] το σύνολο των χρημάτων που εισπράττει κάποιος· (πβ. *τζίρος*). | ● *Την προηγούμενη εβδομάδα οι* ***εισπράξεις*** *του καταστήματος ήταν αυξημένες.* |
| ***συμπράττω*** | ● ενεργώ σε συνεργασία ή σε συνεννόηση με άλλον ή άλλους για συγκεκριμένο σκοπό ή αποτέλεσμα (=συνεργώ, συνεργάζομαι). | ● *Στη συναυλία* ***συνέπραξαν*** *διεθνούς φήμης καλλιτέχνες.* |
| ***σύμπραξις* (-*η*)** | ● η συνεργασία, η συμμετοχή σε κοινή προσπάθεια ύστερα από συνεννόηση. | ● *Αποφασίστηκε εκλογική* ***σύμπραξη*** *των δύο κομμάτων.* |
| ***δυσπραγία*** | ● η δυσκολία στην αντιμετώπιση των οικονομικών κυρίως προβλημάτων, η κατάσταση στενότητας και δυσχερειών. | ● *Η εταιρεία διανύει και πάλι περίοδο οικονομικής* ***δυσπραγίας*** *και το μέλλον της διαγράφεται αβέβαιο.* |
| ***ἀπραξία*** | ● **(α)** η έλλειψη δραστηριότητας και κίνησης (=αδράνεια, ραθυμία). | ● *Η* ***απραξία*** *του στρατεύματος έχει μειώσει τη μαχητικότητά του.* |
| ● **(β)** η έλλειψη εμπορικής κίνησης. | ● *H παρατεταμένη* ***απραξία*** *στην αγορά έχει οδηγήσει πολλές επιχειρήσεις στη χρεοκοπία.* |
| ***ἄπρακτος*** | ● αυτός που δεν πέτυχε τον σκοπό του. | ● *Τελικά, η πρεσβεία στον Αχιλλέα γύρισε στο αχαϊκό στρατόπεδο* ***άπρακτη****.* |
| ***πολυπράγμων*** | ● **(α)** αυτός που έχει πολλές ασχολίες (χωρίς να μπορεί να αντεπεξέρχεται σε όλες με επιτυχία). | ● *Στην ελληνική αρχαιότητα οι Λακεδαιμόνιοι χαρακτήριζαν μειωτικά τους Αθηναίους* ***πολυπράγμονες****.* |
| ● **(β)** αυτός που ανακατεύεται σε ξένες υποθέσεις, σε υποθέσεις που δεν τον αφορούν (=ανακατωσούρης). | ● *Επειδή στις κοινωνικές σχέσεις του είναι* ***πολυπράγμων****, αρκετοί τον αποφεύγουν.* |
| ***πολυπραγμοσύνη*** | ● **(α)** η ενασχόληση με πολλά συγχρόνως πράγματα, με πολλές υποθέσεις. | ● *Αναρωτιέμαι τελευταία αν η* ***πολυπραγμοσύνη*** *μου έχει νόημα.* |
| ● **(β)** η ανάμειξη κάποιου σε υποθέσεις (τρίτων) που δεν τον αφορούν. | ●*Εξαιτίας της* ***πολυπραγμοσύνης*** *του είμαστε επιφυλακτικοί απέναντί του.* |
| ***εἰσπράκτωρ***  **(-*ορας*)** | ● υπάλληλος που είναι αρμόδιος για την είσπραξη οφειλόμενων χρημάτων ή για την έκδοση των εισιτηρίων σε μέσα μαζικής μεταφοράς. | ● *Σήμερα απεργούν οι οδηγοί και οι* ***εισπράκτορες*** *των υπεραστικών λεωφορείων.* |
| ***ἔμπρακτος*** | ● αυτός που εξωτερικεύεται με πράξεις, που επιβεβαιώνεται στην πράξη (=απτός, αισθητός, χειροπιαστός). | ● *Ο φίλος αυτός έδειξε* ***έμπρακτο*** *ενδιαφέρον για μένα στην πρόσφατη περιπέτεια της υγείας μου.* |
| ***διαπραγματεύομαι*** | ● διεξάγω συνομιλίες για τη διεκπεραίωση θέματος ή για την επίλυση διαφοράς. | ● *Εκπρόσωποι των εμπολέμων* ***διαπραγματεύονται*** *τους όρους της ανακωχής.* |

● **Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α**  **Π**  **Λ**  **Α** | **ΟΜΟΡΡΙΖΑ** | **σημασιεσ** | **παραδειγματα** |
| ***πραγματικότητα*** | ● το σύνολο των υπαρκτών δεδομένων, η υπάρχουσα κατάσταση. | ● *Η αποχώρησή του διαμορφώνει μια νέα* ***πραγματικότητα*** *για την εταιρεία.* |
| ***πράγματι*** | ● [για την επιβεβαίωση πρότασης] κατά τρόπο που ανταποκρίνεται στην πραγματικότητα (=πραγματικά, όντως, αλήθεια, αληθινά). | ● *Είναι* ***πράγματι*** *ανήκουστο αυτό που συνέβη.* |
| ***πραγμάτωση*** | ● η πραγματοποίηση, η εφαρμογή στην πράξη. | ● *Για την* ***πραγμάτωση*** *των στόχων σου απαιτείται αγώνας.* |
| ***πραγμάτευση*** | ● η αναλυτική διερεύνηση και ανάπτυξη ενός θέματος. | ● *Η* ***πραγμάτευση*** *του θέματος από τον μελετητή είναι αποκαλυπτική.* |
| ***πραματευτής*** | ● πλανόδιος έμπορος, αυτός που πουλάει την πραμάτεια του γυρνώντας στις γειτονιές ή περιφερόμενος σε διάφορες περιοχές (=γυρολόγος, πλανόδιος). | ● *Στις εμποροπανηγύρεις έρχονταν στο χωριό διάφοροι* ***πραματευτάδες****.* |
| ***πραμάτεια*** | ● το εμπόρευμα πραματευτή, τα πράγματα που έχει για πούλημα. | ● *Ο γυρολόγος διαλαλούσε την* ***πραμάτεια*** *του.* |
| **Σ**  **Υ**  **Ν**  **Θ**  **Ε**    **Τ**    **Α** | ***πραγματογνώμονας*** | ●πρόσωπο με ειδική επιστημονική κατάρτιση ή πείρα σε ένα θέμα ή έναν τομέα, από το οποίο ζητείται γνωμάτευση για ζητήματα που εμπίπτουν στην αρμοδιότητά του. | ● *Τα αίτια και τις συνθήκες του πολύνεκρου αεροπορικού δυστυχήματος θα διερευνήσει επιτροπή* ***πραγματογνωμόνων****.* |
| ***πραγματοποιώ*** | ● **(α)** εφαρμόζω στην πράξη, υλοποιώ, κάνω πραγματικότητα, φέρω εις πέρας (=πραγματώνω, εκπληρώνω). | ● *Με επίμονη και σκληρή δουλειά κατόρθωσα να* ***πραγματοποιήσω*** *το όνειρό μου.* |
| ● **(β1)** αντί του «κάνω». | ● *Οι διαδηλωτές* ***πραγματοποιούν*** *πορεία διαμαρτυρίας προς τη Βουλή.* |
| ● **(β2)** [για έργο] επιτελώ. | ● *Αυτό το πνευματικό ίδρυμα* ***έχει πραγματοποιήσει*** *σπουδαίο πολιτιστικό έργο.* |
| ***πραγματοποίηση*** | ●**(α)** η εφαρμογή στην πράξη, η υλοποίηση, το να γίνει κάτι πραγματικότητα (=εκπλήρωση). | ● *Η* ***πραγματοποίηση*** *του σχεδίου έγινε με απόλυτη ακρίβεια.* |
| ● **(β)** η εκτέλεση. | ● *Η ημερομηνία* ***πραγματοποίησης*** *της απεργίας δεν έχει ακόμη οριστικοποιηθεί.* |
| ***διαπραγμάτευση*** | ●**(α)** η διεξαγωγή συνομιλιών για τη διεκπεραίωση θέματος ή την επίλυση διαφοράς. | ● *Ως προς ορισμένα δευτερεύοντα ζητήματα θα μπορούσε να γίνει* ***διαπραγμάτευση****· στα βασικά όμως παραμένουμε ανυποχώρητοι.* |
| ● **(β)** η αγοραπωλησία μετοχών και ομολόγων στο χρηματιστήριο. | ● *Οι τιμές στις οποίες γίνεται σήμερα η* ***διαπραγμάτευση*** *της μετοχής αυτής στο Χρηματιστήριο Αξιών Αθηνών κινούνται σε περιορισμένο εύρος διακύμανσης.* |
| ***κοινοπραξία*** | ●η συνένωση συγγενικών οικονομικών δραστηριοτήτων, οι οποίες ασκούνται από φυσικά ή νομικά πρόσωπα με σκοπό τον έλεγχο της δραστηριότητας και την εξουδετέρωση του μεταξύ τους ανταγωνισμού. | ● *Τα πλοία αυτά ανήκαν στην «****Κοινοπραξία*** *Πλοίων Σαρωνικού».* |
| ***πραξικόπημα*** | ●**(α)** η αιφνίδια και δυναμική πολιτική ενέργεια, που στοχεύει στη βίαιη ανατροπή της νόμιμης πολιτικής κατάστασης μιας χώρας (συνήθως με χρήση στρατιωτικών μέσων για την εγκαθίδρυση αντιλαϊκών και απολυταρχικών καθεστώτων). | ● *Στις 21 Απριλίου 1967 επίορκοι στρατιωτικοί ανέτρεψαν**με* ***πραξικόπημα*** *τη νόμιμη ελληνική κυβέρνηση και επέβαλαν δικτατορία.* |
| ●**(β)** [γενικότερα] κάθε αυθαίρετη κίνηση που έχει τη μορφή του δόλιου αιφνιδιασμού, με σκοπό την επιβολή των θέσεων κάποιου. | ● *Ο αρχηγός της αξιωματικής αντιπολίτευσης καταγγέλλει τον Πρωθυπουργό ότι μεθοδεύει εκλογικό* ***πραξικόπημα****.* |
| ***εχθροπραξίες*** | ●[συνηθέστατα στον πληθυντικό] οι πολεμικές ενέργειες ανάμεσα σε αντίπαλα στρατόπεδα. | ● *Συμφωνήθηκε κατάπαυση των* ***εχθροπραξιών****.* |